ככל הנראה אחד השכנים, טרח להזמין.  מסביב לבית התגודד קהל רב, שכנים בעיקר, אשר צפו במתרחש בסקרנות. כבאי אחד דאג להניף את הסולם שעל גבי הרכב מעלה מעלה, עד אשר הגיע אל חלון החדר שבקומה השנייה, אשר  עשן שחור וסמיך פרץ ממנו. כבאי אחר טיפס מייד בסולם ובעזרת זרנוק מים הציף את החדר העשן במים עוד ועוד, עד אשר הלהבות החלו לשכוח אט אט ולבסוף, הצליח להשתלט על השריפה. תוך כדי כך, יצאו מן האמבולנס שני אחים חובשים, פרסו את האלונקה על הארץ, נטלו בזהירות את גרטי הנאנקת מכאבים עזים, הניחוה באלונקה, ומייד הכניסוה אל האמבולנס מאחור. פרסי היה כה נסער, עד כי לא חש  שהוא עצמו נפגע מן הלהבות. לפתע חש כאבים עזים בידיו מן המרפק ומטה. הוא הביט בשתי ידיו, שתי הידיים היו שחורות כפחם וזרועות כוויות, בעיקר באזור כפות הידיים. אחד החובשים, שהבחין כי הוא פצוע, הורה לו להיכנס אף הוא לאמבולנס. לפתע חש הקלה רבה, למרות הכאבים החדים שחש בידיו. נראה היה כי הצליח להציל את חייה של גרטי הקטנה, אשר החלה לקבל טיפול ראשוני באמבולנס עצמו ע"י החובשים. לעיניהם ומבטיהם של השכנים אחוזי החלחלה, אשר התגודדו למטה,  עלה בכוחות עצמו אל